ಸ್ಟೆಫಿ ಗ್ರಾಫ್ ಅವರ ತಂದೆ ಪೀಟರ್ ಗ್ರಾಫ್‌ರಿಮ್ದ ಟೆನಿಸ್ ಜಗತ್ತಿಗೆ ಪರಿಚಯಿಸಲ್ಪಟ್ಟಿದ್ದರು, ಕಾರು ಮತ್ತು ವಿಮೆಯ ಮಾರಾಟಗಾರರಾಗಿದ್ದ ಮತ್ತು ಮಹತ್ವಾಕಾಂಕ್ಷೆಯನ್ನು ಹೊಂದಿದ್ದ ಟೆನಿಸ್ ತರಬೇತುದಾರ ಪೀಟರ್ ಗ್ರಾಫ್ ತಮ್ಮ ಮೂರು-ವರ್ಷ-ವಯಸ್ಸಿನ ಮಗಳಿಗೆ ತಮ್ಮ ಕೋಣೆಯಲ್ಲಿ ಹೇಗೆ ಒಂದು ಮರದ ಟೆನಿಸ್ ಬ್ಯಾಟ್ ಅನ್ನು ಹೇಗೆ ಬಳಸಬೇಕು ಎಂಬುದನ್ನು ಕಲಿಸಿಕೊಟ್ಟರು. ಸ್ಟೆಫಿ ಗ್ರಾಫ್ ತಮ್ಮ ನಾಲ್ಕನೆಯ ವಯಸ್ಸಿನಲ್ಲಿ ಕೋರ್ಟ್‌ನಲ್ಲಿ ಆಡುವುದಕ್ಕೆ ಪ್ರಾರಂಭಿಸಿದರು ಮತ್ತು ತಮ್ಮ ಐದನೆಯ ವಯಸ್ಸಿನಲ್ಲಿ ಮೊದಲ ಪಂದ್ಯಾವಳಿಯಲ್ಲಿ ಆಡಿದರು. ಅವರು ನಿಯಮಿತತೆಯ ಜೊತೆಗೆ ಜ್ಯೂನಿಯರ್ ಪಂದ್ಯಾವಳಿಗಳನ್ನು ಗೆಲ್ಲುವುದಕ್ಕೆ ಪ್ರಾರಂಭಿಸಿದರು ಮತ್ತು ೧೯೮೨ ರಲ್ಲಿ ೧೨ರ ಮತ್ತು ೧೮ರ ಯುರೋಪಿಯನ್ ಚಾಂಪಿಯನ್‌ಷಿಪ್‌‌ಗಳನ್ನು ಗೆದ್ದರು.

ಗ್ರಾಫ್ ತಮ್ಮ ಮೊದಲನೆಯ ವೃತ್ತಿಜೀವನ ಪಂದ್ಯಾವಳಿಯನ್ನು ಅಕ್ಟೋಬರ್ ೧೯೮೨ ರಲ್ಲಿ ಜರ್ಮನಿಯ ಸ್ಟುಟ್‌ಗರ್ಟ್‌ನಲ್ಲಿ ಆಡಿದರು. ಅವರು ತಮ್ಮ ಮೊದಲನೆಯ ಸುತ್ತಿನ ಪಂದ್ಯವನ್ನು ಎರಡು-ಬಾರಿಯ ಯುಎಸ್ ಓಪನ್ ಚಾಂಪಿಯನ್ ಮತ್ತು ಜಗತ್ತಿನ ನಂ.೧ ಆಟಗಾರ್ತಿಯಾದ ಟ್ರೇಸಿ ಆಸ್ಟಿನ್‌ರ ವಿರುದ್ಧ ೬–೪, ೬–೦ ರಲ್ಲಿ ಸೋಲನ್ನು ಅನುಭವಿಸಿದರು. (ಹನ್ನೆರಡು ವರ್ಷಗಳ ನಂತರ, ಕ್ಯಾಲಿಫೋರ್ನಿಯಾದ ಇಂಡಿಯನ್ ವೆಲ್ಸ್‌ನಲ್ಲಿ ನಡೆದ ಗ್ರಾಫ್ ಎವರ್ಟ್ ಕಪ್ ಪಂದ್ಯದಲ್ಲಿ ಎರಡನೆಯ ಸುತ್ತಿನ ಪಂದ್ಯದ ಸಮಯದಲ್ಲಿ ಆಸ್ಟಿನ್‌ರನ್ನು ೬–೦, ೬–೦ ದಿಂದ ಪರಾಜಯಗೊಳಿಸಿದರು.)

೧೯೮೩ರಲ್ಲಿ ಮೊದಲ ಸಂಪೂರ್ಣ ವೃತ್ತಿಜೀವನದ ಪ್ರಾರಂಭದಲ್ಲಿ, ೧೩-ವರ್ಷ-ವಯಸ್ಸಿನ ಗ್ರಾಫ್ ಜಗತ್ತಿನ ನಂ. ೧೨೪ ಸ್ಥಾನವನ್ನು ಪಡೆದುಕೊಂಡಿದ್ದರು. ಅವರು ನಂತರದ ಮೂರು ವರ್ಷಗಳ ಅವಧಿಯಲ್ಲಿ ಯಾವುದೇ ಗೆಲುವನ್ನು ಸಾಧಿಸಲಿಲ್ಲ, ಆದರೆ ಅವರ್ ಶ್ರೇಯಾಂಕವು ಸ್ಥಿರವಾಗಿ ಏರಿಕೆಯನ್ನು ಕಂಡಿತು, ಅಂದರೆ ೧೯೮೩ ರಲ್ಲಿ ಜಗತ್ತಿನ ನಂ. ೯೮, ೧೯೮೪ ರಲ್ಲಿ ನಂ. ೨೨ ಮತ್ತು ೧೯೮೫ ರಲ್ಲಿ ನಂ. ೬ನೆಯ ಸ್ಥಾನವನ್ನು ಪಡೆದರು. ೧೯೮೪ ರಲ್ಲಿ, ಅವರು ವಿಂಬಲ್ಡನ್‌ನಲ್ಲಿ ಸೆಂಟರ್ ಕೋರ್ಟ್ ಪಂದ್ಯದ ನಾಲ್ಕೆಯ ಸುತ್ತಿನಲ್ಲಿ ಯುನೈಟೆಡ್ ಕಿಂಗ್‌ಡಮ್‌ನ ಜೋ ಡೂರಿ ಅವರನ್ನು ಹಿಮ್ಮೆಟ್ಟಿಸಿದ ಸಂದರ್ಭದಲ್ಲಿ ಮೊದಲಬಾರಿಗೆ ಅಂತರಾಷ್ಟ್ರೀಯ ಗಮನವನ್ನು ಪಡೆದುಕೊಂಡರು. ಆಗಸ್ಟ್‌ನಲ್ಲಿ ಪಶ್ಚಿಮ ಜರ್ಮನಿಯನ್ನು ಪ್ರತಿನಿಧಿಸುವ ಒಂದು ೧೫-ವರ್ಷ-ವಯಸ್ಸಿನ (ಮತ್ತು ಅತ್ಯಂತ ಕಿರಿಯ ಹೊಸ ಆಟಗಾರ್ತಿ) ಆಟಗರ್ತಿಯಾಗಿ ಅವರು ಲಾಸ್ ಎಂಜಲೀಸ್‌ನಲ್ಲಿ ೧೯೮೪ ಒಲಿಂಪಿಕ್ ಗೇಮ್ಸ್‌ನಲ್ಲಿ ಟೆನಿಸ್ ಡೆಮನಸ್ಟ್ರೇಷನ್ ಈವೆಂಟ್ ಅನ್ನು ಗೆದ್ದರು.

ಗ್ರಾಫ್‌ರ ದಿನಚರಿಯು ಅವರ ತಂದೆಯಿಂದ ನಿಕಟವಾಗಿ ನಿಯಂತ್ರಿಸಲ್ಪಡುತ್ತಿತ್ತು, ಅವರು ಗ್ರಾಫ್ ತಮ್ಮೆಲ್ಲ ಉತ್ಸಾಹವನ್ನು ಕಳೆದುಕೊಳ್ಳಬರದೆಂಬ ಕಾರಣದಿಂದ ಗ್ರಾಫ್‌ರ ಆಟವನ್ನು ನಿರ್ಬಂಧಿತಗೊಳಿಸುತ್ತಿದ್ದರು. ಉದಾಹರಣೆಗೆ, ೧೯೮೫ ರಲ್ಲಿ, ಅವರು ಯುಎಸ್ ಓಪನ್‌ಗೆ ತಲುಪುವುದಕ್ಕೆ ಕೇವಲ ೧೦ ಆಟಗಳನ್ನು ಮಾತ್ರವೇ ಆಡಿದರು, ಹಾಗೆಯೇ ಗ್ರಾಫ್‌ರಿಗಿಂತ ಒಂದು ವರ್ಷ ಚಿಕ್ಕವರಾದ ಮತ್ತೋರ್ವ ಪ್ರಚಲಿತಕ್ಕೆ ಬರುತ್ತಿರುವ ಅರ್ಜೈಂಟೈನಾದ ಆಟಗಾರ್ತಿ ಗ್ಯಾಬ್ರಿಯಿಲಾ ಸಬಾಟಿನಿ ೨೧ ಪಂದ್ಯಗಳನ್ನು ಆಡಿದರು. ಪೀಟರ್ ಗ್ರಾಫ್‌ರ ವೈಯುಕ್ತಿಕ ಜೀವನದಲ್ಲಿಯೂ ಕೂಡ ಒಂದು ಬಿಗಿಯಾದ ನಿಯಂತ್ರಣವನ್ನು ಹೊಂದಿದ್ದರು. ಗ್ರಾಫ್‌ರ ಗುರಿಯು ಅಭ್ಯಾಸ ಮಾಡುವಿಕೆ ಮತ್ತು ಪಂದ್ಯವನ್ನು ಆಡುವುದರ ಮೇಲೆ ಕೇಂದ್ರೀಕೃತವಾಗಿದ್ದ ಕಾರಣದಿಂದ ಪ್ರವಾಸದ ಮೇಲಿನ ಸಾಮಾಜಿಕ ಆಹ್ವಾನಗಳು ಅವರಿಂದ ಅನೇಕ ವೇಳೆ ತಿರಸ್ಕರಿಸಲ್ಪಟ್ಟವು. ಅವರ ತಂದೆಯ ಜೊತೆಗೆ ಮತ್ತು ಆ ಸಮಯದ-ಟೆನಿಸ್ ತರಬೇತುದಾರ ಪಾವೆಲ್ ಸ್ಲಾಜಿಲ್ ಜೊತೆಗೆ ಕಾರ್ಯನಿರ್ವಹಿಸುತ್ತ ಗ್ರಾಫ್ ಒಂದು ದಿನದಲ್ಲಿ ನಾಲ್ಕು ಗಂಟೆಗಳ ಕಾಲ ನಿರಂತರವಾಗಿ ಅಭ್ಯಾಸವನ್ನು ಮಾಡಿದರು, ಅನೇಕ ವೇಳೆ ವಿಮಾನ ನಿಲ್ದಾಣದಿಂದ ನೇರವಾಗಿ ಟೆನಿಸ್ ಕೋರ್ಟ್‌ಗೆ ಹೋದ ದಾಖಲೆಯೂ ಇದೆ. ಈ ಪರಿಮಿತ ಕೇಂದ್ರೀಕರಣವು ಗ್ರಾಫ್‌ರು ನಾಚಿಕೆಯ ಮತ್ತು ಸ್ವಲ್ಪ ಹಿಂಜರಿಕೆಯ ಸ್ವಭಾವದವರಾಗಿದ್ದರು, ಅವರು ತಮ್ಮ ಪ್ರವಾಸದ ಮುಂಚಿನ ವರ್ಷಗಳಲ್ಲಿ ಕೆಲವೇ ಸ್ನೇ ಹಿತರನ್ನು ಮಾಡಿಕೊಂಡರು, ಆದರೆ ಇದು ಅವರ ಆಟದಲ್ಲಿ ಒಂದು ಸ್ಥಿರವಾದ ಸುಧಾರಣೆಗೆ ಕಾರಣವಾಯಿತು.

೧೯೮೫ರಲ್ಲಿ ಮತ್ತು ೧೯೮೬ ರ ಪ್ರಾರಂಭದಲ್ಲಿ, ಗ್ರಾಫ್ ಮಾರ್ಟಿನಾ ನವ್ರಾಟಿಲೋವಾ ಮತ್ತು ಕ್ರಿಸ್ ಇವರ್ಟ್‌ರ ಪ್ರಾಬಲ್ಯಗಳಿಗೆ ಅತ್ಯುತ್ತಮ ಸ್ಪರ್ಧಿಯಾಗಿ ಹೊರಹೊಮ್ಮಿದರು. ಆ ಅವಧಿಯಲ್ಲಿ, ಅವರು ಎಲ್ಲಾ ಸ್ಟ್ರೇಟ್ ಪಂದ್ಯಗಳಲ್ಲಿ ಎವರ್ಟ್‌ರಿಗೆ ಆರು ಬಾರಿ ಮತ್ತು ನವ್ರಾಟಿಲೋವಾರಿಗೆ ಮೂರು ಬಾರಿ ಸೋತರು. ಅವರು ಒಂದು ಪಂದ್ಯಾವಳಿಯನ್ನೂ ಗೆಲ್ಲಲಿಲ್ಲ, ಆದರೆ ಪಂದ್ಯಾವಳಿಯ ಫೈನಲ್‌ಗಳನ್ನು ಮತ್ತು ಸೆಮಿಫೈನಲ್‌ಗಳನ್ನು ತಲುಪುವಲ್ಲಿ ಸ್ಥಿರವಾಗಿ ಯಶಸ್ವಿಯಾದರು, ಜೊತೆಗೆ ಯುಎಸ್ ಓಪನ್‌ನಲ್ಲಿ ನವ್ರಾಟಿಲೋವಾಗೆ ಸೆಮಿಫೈನಲ್‌ನಲ್ಲಿ ಸೋತಿದ್ದು ಒಂದು ಮಹತ್ವದ ಸಂಗತಿಯಾಗಿತ್ತು.

ಎಪ್ರಿಲ್ ೧೩, ೧೯೮೬ ರಂದು, ಗ್ರಾಫ್ ತಮಮ್ ಮೊದಲ ಡಬ್ಲುಟಿಎ ಪಂದ್ಯಾವಳಿಯಲ್ಲಿ ಜಯಸಾಧಿಸಿದರು ಮತ್ತು ದಕ್ಷಿಣ ಕ್ಯಾರೋಲಿನಾದ ಹಿಲ್ಟನ್ ಹೆಡ್‌ನಲ್ಲಿ ನಡೆದ ಫ್ಯಾಮಿಲಿ ಸರ್ಕಲ್ ಕಪ್‌ನ ಫೈನಲ್ ಪಂದ್ಯದಲ್ಲಿ ಮೊದಲ ಬಾರಿಗೆ ಎವರ್ಟ್‌ರನ್ನು ಸೋಲಿಸಿದರು. (ಅದರ ನಂತರದಲ್ಲಿ ಗ್ರಾಫ್ ಯಾವತ್ತಿಗೂ ಕೂಡ ಎವರ್ಟ್‌ರಿಂದ ಪರಾಜಯವನ್ನು ಹೊಂದಲಿಲ್ಲ, ನಂತರದ ಮೂರೂವರೆ ವರ್ಷದಲ್ಲಿ ಅವರು ಎವರ್ಟ್‌ರನ್ನು ಏಳು ಬಾರಿ ಪರಾಭವಗೊಳಿಸಿದರು.) ನಂತರದಲ್ಲಿ ಗ್ರಾಫ್ ಅಮೇಲಿಯಾ ದ್ವೀಪ, ಚಾರ್ಲ್ಸ್‌ಟನ್ ಮತ್ತು ಬರ್ಲಿನ್‌ನಲ್ಲಿ ನಡೆದ ಪಂದ್ಯಾವಳಿಗಳಲ್ಲಿ ಜಯಗಳಿಸಿದರು, ಬರ್ಲಿನ್‌ನಲ್ಲಿ ನಡೆದ ಅಂತಿಮ ಪಂದ್ಯದಲ್ಲಿ ನವ್ರಾಟಿಲೋವಾ ವಿರುದ್ಧ ೬–೨, ೬–೩ ನಲ್ಲಿ ಜಯಗಳಿಸಿದರು. ಫ್ರೆಂಚ್ ಓಪನ್‌‌ನಲ್ಲಿ ಗ್ರಾಫ್ ಮೂರನೆಯ ಕ್ರಮಾಂಕದ ಆಟಗಾರರಾಗಿದ್ದರು ಆದರೆ ಹಲವರಿಂದ ಪಂದ್ಯಾವಳಿಯ ಜನಪ್ರಿಯ ಆಟಗಾರರಾಗಿ ಪರಿಗಣಿಸಲ್ಪಟ್ಟರು. ಆದಾಗ್ಯೂ, ಅವರು ವೈರಸ್ ಸೋಂಕಿಗೊಳಗಾದರು ಮತ್ತು ಕ್ವಾರ್ಟರ್ ಫೈನಲ್‍ನಲ್ಲಿ ೨–೬, ೭–೬, ೬–೧ ರಿಂದ ಹ್ಯಾನಾ ಮ್ಯಾಂಡ್ಲಿಕೋವಾರಿಗೆ ಶರಣಾದರು. ಈ ಅಸ್ವಸ್ಥತೆಯು ಅವರನ್ನು ವಿಂಬಲ್ಡನ್‌ನಲ್ಲಿ ಆಡುವುದರಿಂದ ವಂಚಿತರನ್ನಾಗಿ ಮಾಡಿತು, ಮತ್ತು ಅದರ ಕೆಲವು ವಾರಗಳ ನಂತರ ಒಂದು ದುರ್ಘಟನೆಯಲ್ಲಿ ಅವರು ತಮ್ಮ ಕಾಲ್ಬೆರಳ ಭಾಗವನ್ನು ಮುರಿದುಕೊಂಡಿದ್ದೂ ಕೂಡ ಅವರನ್ನು ಈ ಪಂದ್ಯಾವಳಿಯಲ್ಲಿ ಭಾಗವಹಿಸುವುದನ್ನು ನಿರ್ಬಂಧಿಸಿತು. ಅವರು ಯುಎಸ್ ಓಪನ್‌ಗಿಂತ ಸ್ವಲ್ಪ ಸಮಯದ ಮುಂಚೆ ಮಾಹ್‌ವಾನಲ್ಲಿ ನಡೆದ ಒಂದು ಸಣ್ಣ ಪಂದ್ಯಾವಳಿಯಲ್ಲಿ ಜಯಗಳಿಸುವುದರ ಮೂಲಕ ಮತ್ತೆ ಆಟಕ್ಕೆ ವಾಪಸಾದರು, ಅಲ್ಲಿ ಆ ವರ್ಷದ ಅತ್ಯಂತ ಅಪೇಕ್ಷಿತ ಪಂದ್ಯದಲ್ಲಿ, ಅವರು ಒಂದು ಸೆಮಿಫೈನಲ್‌ನಲ್ಲಿ ನವ್ರಾಟಿಲೋವಾರಿಗೆ ಎದುರಾಗಿ ಅಟವಾಡಿದರು. ಪಂದ್ಯವು ಎರಡು ದಿನಗಳಿಗೂ ಮೀರಿ ನಡೆಯಲ್ಪಟ್ಟಿತು, ಅಂತಿಮವಾಗಿ ನವ್ರಾಟಿಲೋವಾ ಮೂರು ಮ್ಯಾಚ್ ಪಾಯಿಂಟ್‌೬–೧, ೬–೭, ೭–೬ ಗಳನ್ನು ಉಳಿಸಿಕೊಳ್ಳುವುದರ ಮೂಲಕ ಪಂದ್ಯದಲ್ಲಿ ಜಯಗಳಿಸಿದರು. ಗ್ರಾಫ್ ಟೊಕ್ಯೋ, ಜ್ಯೂರಿಕ್, ಮತ್ತು ಬ್ರೈಟನ್‌ಗಳಲ್ಲಿ ಮೂರು ಅನುಕ್ರಮ ಟೈಟಲ್‌ಗಳನ್ನು ಗೆದ್ದರು, ಅದಕ್ಕೂ ಮುಂಚೆ ಅವರು ನ್ಯೂಯಾರ್ಕ್ ನಗರದಲ್ಲಿ ವರ್ಷದ-ಕೊನೆಯ ವರ್ಜೀನಿಯಾ ಸ್ಲಿಮ್ಸ್ ಚಾಂಪಿಯನ್‌ಷಿಪ್ಸ್‌ನಲ್ಲಿ ಮತ್ತೊಮ್ಮೆ ನವ್ರಾಟಿಲೋವಾರನ್ನು ಎದುರಿಸಿದರು. ಈ ಬಾರಿ ನವ್ರಾಟಿಲೋವಾ ಗ್ರಾಫ್‌ರನ್ನು ೭–೬, ೬–೩, ೬–೨ ಅಂತರದಲ್ಲಿ ಸೋಲಿಸಿದರು.

೧೯೯೨
೧೯೯೧
ಜೀವನ ವೃತ್ತಾಂತ
ಆರಂಭಿಕ ವೃತ್ತಿಜೀವನ